tomron87/hebrew-wikipedia-sentences-corpus huggingface dataset:
סוכנות סט"א המשיכה לפעול בישראל עד סוף שנות ה־50. אחר כך מוזגה פעילותה לתוך סוכנות "עתי"ם שהקימו העיתונים היומיים בישראל.
הידיעות שלה מישראל הופצו אחר כך תחת השם עתי"ם-סט"א או בקיצור עסת"א.
יט"א היא מוסד ללא כוונות רווח שמטהו נמצא בניו יורק ושכתביו פרוסים בצפון אמריקה, ישראל, מוסקבה, דרום אמריקה, דרום אפריקה, אירופה ואוסטרליה.
The Remixes הוא אלבום הרמיקס הראשון של זמרת הפופ והשחקנית האמריקאית ג'ניפר לופז.
האלבום יצא לאור בארצות הברית ב-5 בפברואר 2002 על ידי חברת התקליטים אפיק רקורדס.
מהאלבום יצאו שלושה: "Ain't It Funny" (בגרסת הרמיקס לשיר המקורי שלה), "I'm Gonna Be Alright" (בגרסת הרמיקס של Track Masters), והשלישי והאחרון "Alive".
שלושת הסינגלים זכו להצלחה עולמית, ואף הסינגל הראשון הצליח לכבוש את פסגת הבילבורד הוט 100, והיה לבין הרמיקסים הבודדים במצעד לעשות זאת.
האלבום נכנס היישר אל המקום הראשון במצעד הבילבורד 200, עם מכירות של כ-156,000 עותקים בשבוע הראשון.
האלבום הפך את לופז לראשונה בהיסטוריה להגיע לפסגת המצעד עם אלבום רמיקסים.
האלבום נכנס לספר השיאים של גינס בשנת 2004, בתור אלבום הרמיקסים המצליח ביותר.
האלבום מכר למעלה מ-3.8 מיליון עותקים בעולם, ובכך הפך לאלבום הרמיקסים השלישי הנמכר ביותר בכל הזמנים.
"" – יצא כסינגל הראשון מן האלבום, ב-4 במרץ 2002. הסינגל הוא דואט בשיתוף הראפר ג'ה רול.
שמו של הסינגל זה כשמו של להיטה הקודם "Ain't It Funny", מאלבומה השני, J.Lo.
הסינגל בשיאו הגיע לפסגת מצעד הבילבורד הוט 100, בניגוד לקודמו אשר לא נכנס אל המצעד, ובנוסף הגיע למקום ה-12 בקנדה.
"Alive" – יצא כסינגל השני מן האלבום ב-21 במאי 2002. הסינגל זכה להצלחה נאה ברחבי העולם כאשר הצליח להיכנס ישירות למקום ה-2 במצעד שירי הדאנס קלאב שבארצות הברית, אך לא הצליח להעפיל למקום הראשון.
"(I'm Gonna Be Alright (Track Masters Remix" – יצא כסינגל השלישי מן האלבום, ב-1 ביולי 2002. הסינגל יצא בשיתוף הראפר נאז, וזכה להצלחה מרובה כמו קודמיו.
להבדיל מ-"Alive", הסינגל הגיע למקום העשירי במצעד שירי הדאנס קלאב שבארצות הברית, וברחבי העולם הגיע הסינגל לעשיריות הפותחות.
מקוםתאריםמכירותאוסטרליה (ARIA)זהב35,000ארצות הברית (RIAA)פלטינה1,800,000בריטניה (BPI)פלטינה300,000הולנד (NVPI)זהב40,000ניו זילנד (RMNZ)זהב7,500צרפת (SNEP)זהב137,000קנדה (Music Canada)פלטינה100,000סיכוםבכל העולם3,800,000
JVP (ראשי התיבות של "Jerusalem Venture Partners") היא קרן הון סיכון ישראלית המתמקדת בהשקעות בחברות הזנק בתחומי הסייבר, מדיה, תקשורת, תוכנה, מוליכים למחצה, טכנולוגיות אחסון וטכנולוגיית מזון.
מרכזה ממוקם בבית המדפיס הממשלתי לשעבר שברובע המדיה בירושלים, ולה משרדים גם בבאר שבע ובניו יורק.
הקרן מנהלת למעלה מ-1.4 מיליארד דולר, שהושקעו בעשרות חברות הזנק ישראליות ובינלאומיות.
תחת הקרן פעלו גם שתי חממות טכנולוגיות, JVP Media Labs בירושלים, ו-JVP Cyber Labs בבאר שבע, שהשקיעו במיזמים בשלבים התחלתיים (שלב ה"סיד").
קרן JVP הוקמה בשנת 1993 על ידי יזם ההייטק הירושלמי אראל מרגלית, אשר גייס את הקרן הראשונה בשנת 1993 כחלק מתוכנית יוזמה.
הקרן פעלה באותה תקופה ממשרדיה בגן הטכנולוגי מלחה.
במהלך השנים הפכה הקרן לאחת הגדולות והמצליחות בישראל, אשר התמקדה בטכנולוגיות ליבה עבור ענקי התקשורת והחברות הגדולות במשק.
JVP ערכה 35 אקזיטים מאז הקמתה.
בין הבולטים בהם מכירת חברת כרומטיס בשנת 2000 לתאגיד התקשורת הבינלאומי לוסנט, תמורת 4.82 מיליארד דולר, וכן מכירת החברות נטרו, פרסייס, קוג'נט, סקורפיו, פנדטק, ויריאנט, ג'קדה, פרדיים ג'יאופיזיקל, מגניפייר, נייטיב נטוורקס, נבאחו (שנמכרה לסיילספורס ב-2011) XtremIO (שנמכרה ל-EMC ב-2012 בכ-450 מיליון דולר) ו-CyOptics (שנמכרה ב-2013 ל-Avago עבור כ-400 מיליון דולר).
הקרן ערכה 12 הנפקות של חברות בנאסד"ק, כולל אלוט, סייברארק וחברת הבינה העסקית Qlik שהונפקה ב-2010 בנסדא"ק ומומשה בשווי של מעל 2 מיליארד דולר, השקעה שהניבה יותר מפי 40 מגובה ההשקעה של הקרן.
JVP נבחרה על ידי המגזין PEI - Private Equity international כקרן הפריווט אקוויטי המובילה בישראל לשנים 2010 ו-2011. ב-2010 היא נבחרה על ידי PEI גם לאחת משלוש קרנות ההון סיכון המובילות באירופה, על פי סקר שנערך בקרב כ-30 אלף איש מתעשיית ההון סיכון מ-50 מדינות שונות.
בשנת 2005 בחר עיתון העסקים פורבס במייסד הקרן, אראל מרגלית כאחד מ-50 אנשי ההון סיכון הטובים בעולם, ברשימת "בעלי מגע הזהב" ("מידאס"), ובכך היה למשקיע הלא-אמריקני הבכיר ברשימה.
בשנת 2010 עיתון דה מארקר בחר בו כמנהל ההון סיכון הטוב ביותר בישראל, על פי קריטריון של מספר האקזיטים בעשור האחרון.
בנובמבר 2012 פרסמה חברת המחקר Prequin מחקר לפיו JVP נמנית עם אחת מעשר הקרנות הטובות בעולם מבחינת שיעור ההחזר למשקיעיה לאורך השנים.
בכך הייתה לקרן הישראלית היחידה בדירוג, וכן אחת משתי הקרנות היחידות שאינן אמריקאיות.
על פי המחקר, מאז 1993 ועד 2012 רשמו חברות שבהן השקיעה הקרן אקזיטים בשווי של כ־17 מיליארד דולר.
ב-2012 זכתה קרן JVP במכרז של משרד התמ"ת להקמת חממה טכנולוגית נוספת בבאר שבע בשיתוף עם אוניברסיטת בן-גוריון בנגב.
החממה הוקמה במהלך 2013 ומתמקדת בהשקעות במיזמים בתחום הגנת סייבר וביג דאטה.
בשנת 2014 JVP הייתה בין מקימי "Tech7".
נכון ל-2020, השותפים בקרן הם פיונה דרמון, יואב צרויה, גדי פורת, מיכל דריימן, טלי רבין, חיים קופנס ורינת רמלר.
משרדי קבוצת JVP עברו ב-2007 מהגן הטכנולוגי מלחה לבית המדפיס הממשלתי שהוקם בתקופת המנדט הבריטי, בסמוך למתחם תחנת הרכבת הישנה, לאחר שבוצע בו שיפוץ ושחזור מקיף במימון הקרן.
הרובע כולל גם את מועדון זאפה, מסעדת הסדנא, עמותת JGive לגיוס המונים ופועלת בו קרן מימון ההמונים OurCrowd.
המתחם צפוי להתרחב בשנים הקרובות בכ-50,000 מ"ר עם מרכז הייטק בינלאומי שצפוי להתמקד בארבעה תחומים טכנולוגיים: פודטק, סייבר, פינטק ובריאות דיגיטלית.
JUNQ ו-IPOD הם סוגים של תכלילים חלבוניים (Inclusion body) המצויים בציטוזול של תאים אאוקריוטיים.
מחלות ניוון-עצבי (נוירודגנרטיביות), כגון מחלת פרקינסון, אלצהיימר והנטינגטון קשורות באגרגציה, כלומר בצְברים או בפלאקים חלבוניים, ובהצטברות של חלבונים, אשר איבדו את המבנה התקין שלהם, בתוך תכלילים.
במשך שנים רבות, אגרגציה של חלבונים נחשבה תהליך אקראי בו חלבונים שאינם מקופלים נכונה נדבקים אחד לשני ויוצרים תכלילים.
לאגרגטים חלבוניים יוחסו גם תכונות רעילות והם נחשבו גורם למחלות ניוון עצבי (נוירודגנרציה).
אולם, מחקרים חדשים שנעשו, תוך שימוש בשיטות מתקדמות, מראים כי אגרגציה של חלבונים עשויה, דווקא, להיות תהליך מאורגן ומבוקר, אשר באמצעותו מתגונן התא מפני חלבונים מזיקים על ידי ריכוזם בתכלילים.
ב-2008, דניאל קגנוביץ' הראה כי תאים אאוקריוטיים ממיינים חלבונים פגומים לשני תכלילים נפרדים בתא בתהליך מתואם היטב:
JUNQ אלו ראשי תיבות של JUxta Nuclear Quality control compartment (בתרגום לעברית "מדור בקרת האיכות שעל יד הגרעין").
אלו ראשי תיבות של Insoluble Protein Deposit (בתרגום לעברית "משקע חלבונים בלתי מסיסים").
JUNQ ו-IPOD שמורים מבחינה אבולוציונית ומצויים באתרים מוגדרים בתא.
הובלת צברי חלבונים פגומים ל-JUNQ ול-IPOD דורשת שלד תאי שלם ותקין ומרכיבים שונים של מערכת בקרת האיכות התאית, כגון חלבוני עקת חום (Heat Shock Proteins - HSPs).
החלוקה בין שני תכלילים מוגדרים אלו נעשית הודות לטיפול ועיבוד שונה של סוגים שונים של חלבונים פגומים (למשל - חלבונים מסומנים באוביקוויטין לעומת אלו שלא).
כך, גילוי ה-JUNQ וה-IPOD יצר הבנה מחודשת של האופן בו תאים מטפלים בחלבונים פגומים וסיפק ראיות משכנעות שאגרגציה של חלבונים אינה תהליך אקראי, אלא היא נשלטת ומבוקרת היטב על ידי התא.
יתרה מזאת, גילוי ה-JUNQ וה-IPOD מעיד, כפי הנראה, כי בנוסף לבקרת איכות תלוית זמן, תאים יוצרים הומאוסטזה תלוית מרחב: אם המערכת לפירוק חלבונים אינה זמינה, הגנה על הסביבה התאית מפני חלבונים פגומים ומזיקים מושגת באמצעות בידודם בתוך תכלילים.
תפקוד תקין של חלבונים תלוי, במידה רבה, בשמירתם על מבנה תלת־ממדי הקרוי מבנה נטיבי (Native state).
יציבותו של מבנה זה נמצאת תחת בקרה הדוקה במהלך כל חייו של חלבון על שלביו השונים: החל מהרכבתו בריבוזום, דרך קיפולו ועיבודיו השונים (Posttranslational modification), ועד סופו, כאשר הוא מפורק ומסולק מהסביבה התאית.
הומאוסטזה של חלבונים ("פרוטאוסטזה") היא פרי התיאום בין הזרועות השונות של מערכת בקרת האיכות התאית: שפרונים, פרוטאזות וגורמי בקרה נוספים.
לפיכך, חיוניות התא תלויה רבות בטיפול יעיל ומתוזמן של חלבונים פגומים.
טיפול זה מתחיל בזיהוי של חלבון כְּפגום על ידי שפרונים וליגאזות מסוג E3, יוביקוויטינציה שלהם ופירוקם.
קריסת הפרוטאוסטזה עקב נזק, עקה, מוטציות והזדקנות התא נמצאה כמעורבת בהתפתחותן של מחלות רבות באדם, כגון מחלות ניוון עצבי.
מחלות אלו נגרמות מסוגים שונים של חלבונים פגומים (למשל - מחלת הנטינגטון נגרמת ממוטציה בחלבון הנטינגטין) והן פוגעות ברקמות שונות (מחלת הנטינגטון פוגעת בסטריאטום) אך הן חולקות מכנה משותף בסיסי: הצטברותם של חלבונים פגומים בתכלילים.
על כן, תכלילים אלו נחשדו תמיד כגורמי המחלות.
ברם, טבעם ומאפייניהם של אותם תכלילים תוך-תאיים טרם היו ידועים.
מחקרים אחדים דיווחו על הופעת תכלילים שונים (למשל, עמילואידים, אגרזומים) שנוצרו עקב הצטברות של חלבונים ממשפחות שונות (לדוגמה פריונים) אך לא היה ידוע אם תצפיות אלו חופפות או אם הן מתייחסות לאתר יחיד בתא.
יתרה מכך, המסלולים המובילים ליצירת התכלילים ולהפעלת מערכת בקרת האיכות התאית היו ונותרו עלומים.
לכן, התגבר הצורך במחקר חדש ושיטתי אשר יספק הבנה מקיפה של המנגנונים בהם חלבונים עוברים אגרגציה ויוצרים תכלילים.
גילוים של ה-JUNQ וה-IPOD תרם תובנות חדשות על האופן בו התא מטפל בסוגים שונים של חלבונים פגומים וקידם את תעלומת האגרגציה צעד גדול לקראת פתרונה.
גורלם של חלבונים שאיבדו את מבנם התקין, כמו גם תהליך יצירת צברי חלבונים (אגרגטים), נחקרו בעבר באמצעות שיטת ביוכימיות (כגון תספיג חלבון).
אימוץ גישה חדשנית, הנקראת "הדמיה בתאים חיים" אפשר תובנות עמוקות יותר על תהליכים ביולוגיים אלו, הקשורים במערכת בקרת האיכות התאית.
שיטת הדמיה בתאים חיים מאפשרת מעקב אין ויוו של חלבונים בזמן ובמרחב, בתוך סביבתם הטבעית.
שימוש בשיטה זו מספק יותר מידע על הדינמיקה והשלבים השונים בתרחישים ובתהליכים ביולוגיים.
בשיטה זו משתמשים בחלבון פלואורסצנטי, כגון GFP, מאוחה לחלבון הנחקר.
כך אפשר, באמצעות שימוש פשוט במיקרוסקופ פלואורסצנטי.
לעקוב אחר תכונות שונות של החלבון הנחקר בקלות וביעילות:
רמת ביטוי החלבון (רמת פלואורסצנציה גבוהה=ביטוי גבוה וכו')
מיקום החלבון בתא (לדוגמה בגרעין התא, בציטוזול וכו')
מסיסות (לדוגמה על ידי שימוש ב-FRAP)
תגובה עם הסביבה התוך תאית (לדוגמה על ידי שימוש ב-FLIP)
על מנת לעקוב אחר גורלם של חלבונים שאיבדו את המבנה הנטיבי שלהם, שובט פלסמיד הנושא חלבון פלואורסצנטי שעבר איחוי לחלבון מדווח למצב קיבולת מערכת בקרת האיכות התאית.
החלבון המדווח, UBC9ts, מהווה חלבון מודל להצטברות (אגרגציה).
חלבון זה מקופל במבנה נטיבי בטמפרטורת החדר ובטמפרטורה זו הוא פועל כשורה, אולם בתנאים של עקת חום החלבון מאבד את צורתו התקנית ואף מתחיל להצטבר.
חלבון ה-UBC9ts המאוחה ל-GFP בוטא בשמרים, וניתן היה לעקוב אחריו באמצעות מיקרוסקופ פלואורסצנטי.
בתנאים רגילים, ללא עקה כלשהי, GFP–Ubc9ts נצפה ממוקם בגרעין התא ובציטוזול.
אולם, בתנאים של עקת חום, GFP–Ubc9ts יצר צברים ציטוזוליים קטנים.
כאשר הפרוטאזום עוכב, ופירוק החלבונים הפגומים נחסם, GFP–Ubc9ts יצר שני תכלילים ציטוזוליים מובדלים.
שיטות ביוכימיות ישנות וסטנדרטיות (כגון תספיג חלבון) לא היו יכולות לגלות את החלוקה לשני סוגי התכלילים השונים.
התכלילים המובחנים הם מדורי בקרת איכות עם תכונות ומאפיינים שונים השמורים מבחינה אבולוציונית, דהיינו קיימים בתאי שמר כמו גם בתאי יונקים.
האחד-JUNQ, ראשי תיבות של JUxta Nuclear Quality control compartment (בתרגום לעברית "מדור בקרת האיכות שעל יד הגרעין")'
והשני-IPOD, ראשי תיבות של Insoluble Protein Deposit (בתרגום לעברית "משקע חלבונים בלתי מסיסים").
שני התכלילים מייצגים שיטת תאיות שונות לבידוד והתמודדות עם חלבונים עם נטייה להצטברות, ועם רעילות לסביבה התוך תאית.
החלוקה הספציפית של חלבונים פגומים לשני התכלילים השונים תלויה ברמת המסיסות של החלבונים ובמצב היוביקוויטינציה שלהם.
חלבונים שעברו יוביקוויטינציה נמסרים ל-JUNQ, שם הם מטופלים ומועברים לפירוק על ידי הפרוטאזום.
חלבונים שאינם קשורים ליוביקוויטין ועברו אגרגציה בלתי הפיכה נמסרים ל-IPOD.
כך, מיקומו התוך-תאי של חלבון פגום מעיד על סוג הטיפול שקיבל ממנגנוני בקרת האיכות התאיים.
(בתרגום לעברית "מדור בקרת האיכות שעל יד הגרעין")
על מנת לשמור על הומאוסטזה תאית, מערכת בקרת האיכות נצרכת לזהות חלבונים שאיבדו את המבנה הנטיבי (התקין) שלהם.
חלבון שאיבד את צורתו, יזוהה ויטופל על ידי קיפול מחדש כדי להשיג מבנה תקין, או שיפורק על ידי הפרוטאזום.
אולם, כאשר בתא יש עלייה בכמות החלבונים שאינם טבעיים (בעקבות עקה לדוגמה) מערכת בקרת האיכות עלולה להגיע לעומס ולרוויה.
במקרה שכזה, פירוק של חלבונים פגומים אינו זמין, ועל התא לנקוט ב"תוכנית ב'" של הגנה על הסביבה התאית: הכוונת חלבונים פגומים למדורים המיוחדים לכך בתא.
במקרים בהם הפרוטאזום מעוכב, חלבונים שעברו יוביקוויטינציה, ומיועדים לפירוק, ממויינים ל-JUNQ.
כאשר הסביבה התאית חוזרת להומאוסטזה (לדוגמה עקת החום הוסרה) וקיבולת מערכת בקרת האיכות מותאמת למצב התא, החלבונים שאוחסנו ב-JUNQ יקופלו מחדש או יפורקו.
אחסון חלבונים ב-JUNQ, אם כן, הוא הפיך.
ה-JUNQ הוא מדור תוך-תאי שאיננו מוקף בממברנה, וממוקם בשולי גרעין התא, בסמיכות לרשתית תוך-פלזמית.
חלבונים שמויינו לתוך ה-JUNQ הם מסיסים ויכולים לצאת לציטוזול ולהיכנס בחזרה, כלומר שה-JUNQ הוא מבנה דינאמי.
שינוע של חלבונים ל-JUNQ תלוי בשפרונים ובשלד התא.
חלבונים לא טבעיים חייבים להיות מסומנים ביוביקוויטין כדי להיכנס ל-JUNQ.
הצטברות של חלבונים לא טבעיים גוררת גיוס של פרוטאזומים ל-JUNQ.
(בתרגום לעברית "משקע חלבונים בלתי מסיסים")
מחקרים מראים כי יכולת התא לשמר הומאוסטזה יורדת עם הגיל.
בשל כך, סוברים החוקרים שהתפרצות מחלות של ניוון עצבי מתרחשת כתוצאה מזקנה.
במחלות שכאלו, (לדוגמה הנטינגטון), חלבון מוטנטי נעשה רעיל ומסוכן לסביבה התאית בשל יכולתו לספוח אליו חלבונים אחרים ובכך לגרום לחוסר תפקוד שלהם.
בשל חוסר היכולת לפרק חלבונים רעילים כאלו, התא מבודד אותם ובכך מונע התקשרות מסוכנת עם חלבונים אחרים.
ה-IPOD הוא מדור תוך תאי, שאליו משונעים חלבונים המסוכנים לסביבה התאית, ובכך מהווה אתר הגנה של מערכת בקרת האיכות.
בנוסף, יש הסוברים כי ה-IPOD הוא לא רק מקום אחסון, אלא אתר תפקודי שבו, בין השאר, מתרחשת הבשלה של פריונים.
ה-IPOD הוא מדור תוך תאי שאינו מוקף בממברנה הקשור בשמרים לחלולית.
החלבונים ב-IPOD ארוזים בצפיפות רבה, אינם מסיסים, ואינם משתחלפים עם הציטוזול.
חלבונים עמילואידים, כגון חלבון ההנטינגטון, הם הסובסטרטים של ה-IPOD.
חלבונים שמסומנים ביוביקוויטין לא יכולים להתמיין לתוך ה-IPOD.
יוביקוויטינציה של חלבון אשר במצב טבעי היה מועבר ל-IPOD יביא להעברתו דווקא ל-JUNQ.
עם עלייה בכמות החלבונים הפגומים בתא, השפרון HSP104 נצפה ב-IPOD.
טרם ידוע אם ל-HSP104 תפקיד ב-IPOD או שהוא מועבר לשם עקב קישורו לסובסטרט של ה-IPOD.
JS Izumo (DDH-183) היא נושאת מסוקים יפנית (נקראת ביפן באופן רשמי: いずも型護衛艦, תרגום: "משחתת מסוקים מסוג איזומו").
היא ספינת הדגל של סדרת נושאות המסוקים Izumo בכוחות חיל ההגנה הימיים של יפן (ה-MSDF).
הספינה מסוגלת לשאת עד 28 כלי טיס, אולם בתכנון הנוכחי היא נושאת 7 מסוקי ASW ו-2 SAR.
עבור משימות אחרות היא יכולה לשאת 400 חיילים ו-50 משאיות או כמות מקבילה של ציוד.
על הסיפון 5 מנחתים המאפשרים פעילות מקבילה של נחיתות או המראות.
מערכת ההגנה שלה כוללת 2 פלנקס (Phalanx CIWS) ו-2 יחידות טילים נגד מטוסים מסוג RIM-116 (SeaRam)
משחתות מסוגה תוכננו במקור להחליף את שתי הספינות מסוג Shirane, אשר תוכננו לצאת מהמערך בשנת 2014.
בניית הספינה הראשונה החלה בשנת 2011 ביוקוהאמה, במימון של 113.9 מיליארד ין (כ 1.5 מיליארד דולר).
הספינה, הגדולה ביותר של יפן מאז מלחמת העולם השנייה, נכנסה לשירות פעיל במרץ 2015.
JT 42BW (המכונה בו-בו (Bo-Bo) בשל סידור הגלגלים) היא סדרת קטרים דיזל-חשמליים המופעלת על ידי רכבת ישראל, בעיקר להנעת רכבות נוסעים ולעיתים גם רכבות משא.
הקטרים נבנו בספרד עבור רכבת ישראל בשנים 1998 ו-2008, בעקבות זכיית החברה במכרז של רכבת ישראל.
הם פועלים מאז בכמעט כל קווי הנוסעים של רכבת ישראל, מלבד הקו המהיר לירושלים, קו הרצליה-אשקלון והקו לכרמיאל.
קטרי הסדרה ממוספרים 731 עד 778.
הקטרים הם מסדרת "פרימה" שיוצרו על ידי חברת אלסטום בולנסיה שבספרד (ב-2005 המפעל וייצור הקטרים עבר לחברת "פוסלו" עקב מכירת מפעל Meinfesa).
הקטרים מס' 731-766 נושאים שם היצרן GEC Alsthom, וקטרים מס' 767-778 נושאים שם היצרן Vossloh.
הקטרים מצוידים במנוע דיזל דו פעימתי בעל 12 בוכנות מדגם 12N-710-G3B של חברת EMD האמריקאית.
למנוע מורכב מגדש טורבו שתפקידו לנצל את האנרגיה של גזי הפליטה של המנוע לסובב במהירות גבוהה טורבינה, שמסובבת מדחס על צירה.
המדחס מגדיל את לחץ־האוויר בצילינדרים של המנוע בעומסים מוגברים, ובכך מגדיל באופן ניכר את ההספק שהוא מסוגל לייצר.
חיבורים מכניים נוספים למנוע כוללים את מדחס האוויר לבלמים ומערכות משניות בקטר ובקרונות, ומשאבות השמן והמים שמגינות על המנוע.
בקרת מנוע מתבצעת על ידי מערכת מכנית-הידראולית ששולטת על כמות הדלק שהמנוע מקבל על מנת להשאירו על אחד משמונה סל"דים קבועים ושולט בווסת עומס (נגד משתנה) שמתאים את הספק האלטרנטור הראשי לסל"ד המנוע והעומסים הפועלים עליו על ידי שינוי הזרם בחלק המסתובב בהתאם.
המערכת מתוכננת לכבות את המנוע כאשר לחץ שמן נמוך או שמפלס מי הקירור נמוך מדי.
מנועי ההסעה של הקטר מסוגלים להפוך לגנרטורים במצב שנקרא "בלם דינמי" שמסוגלים להמיר את האנרגיה הקינטית של הרכבת לאנרגיה חשמלית שמועברת למקרן שמפזר אותה כחום.
הבלם הדינמי מופעל גם בעת בלימת רכבת רגילה כ"בלם מעורבל" כאשר הוא נותן חלק מכוח הבלימה במקום גשושי הבלימה על מנת לשמור עליהם מעומסי יתר, נהג הקטר יכול לנתק פעולה זו על ידי הורדת מתג.
מערכות הבקרה של הקטר מתבססות על המחשב EM-2000.המערכת מציגה לנהגים ולטכנאים מידע בזמן אמת אודות פרמטרים בקטר כגון מהירות, דרגת שלט והספק מנוע וכן ומתריע על תקלות ומצב דלתות בקרונות.
הקטר מצויד במערכות SIFA הבודקת את ערנות הנהג על ידי בדיקה אם הוא לוחץ על דוושה הנמצאת מתחת לשולחן הנהג ומשחרר אותה בהתאם לצורך, אם הנהג לא לוחץ ומשחרר כמו שצריך המערכת עוצרת את הקטר.
וגם במערכת אינדוזי הבודקת אם הנהג מודע למצב הסימנור הראשי הבא ולא מתקרב אליו מהר מידי.
מהירות מקסימלית של הקטר היא 140 קמ"ש ובמהירות הגבוהה מ-143 קמ"ש תופעל אזעקה בקטר ויתנתק כוח הסחיבה ומעל 147 קמ"ש הקטר יפעיל עצירת חירום.
במצב "קטר בודד" (Light engine) הקטר מוגבל ל-120 קמ"ש.
כל 48 הקטרים מדגם זה משמשים להנעת רכבות נוסעים מכל הסוגים בקווים בינעירוניים ופרבריים שברשות רכבת ישראל כולל קרונות מדגם סימנס ויאג'ו לייט ומדגם בומברדיה דאבל דק קוץ'.
לעיתים הקטרים מופעלים ברכבות משא.
מאז שנת 2011, רכבת ישראל מפעילה קטרים מדגמי Euro 4000 ו-Euro 3200 שיוצרו אף הן על ידי חברת פוסלו וזהים ל-JT42BW במספר רכיבים כגון: המנוע מדגם 710 (רק שבהם מותקנת מערכת הזרקת דלק במקום שלט המנוע ווסת העומס), המבנה הדו תאי ומחשב הקטר מסוג EM-2000.
מתוך 48 קטרים, 4 קטרים עברו תאונות קשות ונהרסו ויצאו מכלל שימוש או תוקנו על ידי היצרן במפעל בספרד:
קטר 739 – היה מעורב בתאונת הרכבת באחוזם ב-2005
קטר 741 – היה מעורב בתאונת הרכבת בבית יהושע ב-2006
קטר 772 – היה מעורב בהתנגשות ברכבת אחרת במהלך עיתוקים בחיפה
קטר 767 – היה מעורב בהתנגשות ברכבת אחרת אחרי שעבר סימנור אדום בתחנת הרכבת נתניה
משנת 2014, רכבת ישראל התחילה לצבוע מחדש את כל הקטרים מדגם זה בצביעה חדשה בצבעים כחול וכסף.
הקטרים לא הוכיחו את עמידותם בפני תאונות, כפי שניתן היה לראות בתאונת הרכבת בבית יהושע, בה התנגשה רכבת שבראשה קטר מדגם זה עם טנדר קטן.
הקטר נשמט מהפסים, נהרס ויצא מכלל שימוש.
לשם השוואה, באסון הבונים התנגשה רכבת עם קטר EMD G12 בראשה באוטובוס תלמידים ולקטר נגרם נזק מזערי יחסית.
גרום (ראשי התיבות של Grupa Reagowania Operacyjno-Manewrowego Operational Maneuvering Response), שמשמעותו הוא רעם, הוא אחד מחמשת הכוחות המיוחדים של הכוחות המשולבים של צבא פולין.
היחידה מאומנת לבצע פעולות מיוחדות, איסוף מודיעין מאחורי קווי האויב ולמלחמה בלתי קונבנציונלית.
היחידה מאומנת כיחידה ללוחמה בטרור.
היחידה מקבילה במטרתה ליחידות קומנדו אחרות בעולם כמו SAS הבריטית, כוח דלתא האמריקאי וסיירת מטכ"ל הישראלית.
בין 1980-1970 הוקמו מספר כוחות מיוחדים בפולין אשר אומנו במשימות צבאיות סטנדרטיות.
אולם, כאשר שגרירות פולין בברן נלקחה בידי טרוריסטים פולניים ב-1982, גנרל אדווין רוזלובירסקי הציע להקים יחידת קומנדו צבאית וחשאית אשר תאומן בלוחמה בטרור ובפעולות בלתי קונברציונליות אחרות.
הצעתו נדחתה על ידי צבא פולין החופשית.
ב-1989, יהודים רבים הורשו לעלות מברית המועצות לישראל.
פולין הייתה אחת המדינות שסיפקו תרופות עבור המבצע, שנקרא מבצע העלייה.
לאחר ש-2 דיפלומטים פולנים נורו בביירות, סלוומיר פטליקי נשלח ללבנון על מנת להעביר אזרחים פולניים מחוץ למדינה.
כשחזר לפולין, הציג פטליקי את תוכניתו ליצירת יחידה עילית, יחידה אשר תוכל לתת מענה למצבים דומים לזה בלבנון ושתפעל במבצעים מיוחדים.
כל רעיונותיו של פטליקי התקבלו וב-13 ביולי 1990, הוקמה יחידת JW 2305, הידועה כיום כ-JW GROM.
JWT (ראשי תיבות באנגלית של: JSON Web Token) הוא תקן להעברת מידע חתום בין שני צדדים בפורמט JSON .יחידות המידע, המכונות לעיתים טענות (Claims), מיוצגות כאובייקט של JSON.
JWT הוא תקן פתוח שפורסם על ידי ארגון IETF ב-.
השימוש הנפוץ ב-JWT הוא ליצירת אסימון גישה (Access Token) המשמש לאימות של "טענות" כגון שם משתמש, וסיסמה.
לאחר שהשרת אימת את זהות הלקוח הוא יכול ליצור אסימון המאשר שזהות הלקוח אומתה ולספק את האסימון ללקוח.
הלקוח יכול, לאחר מכן, להשתמש באסימון כאות המאשר שזהותו אומתה ובכך לקבל הרשאה לבצע פעולות.
האסימונים חתומים באמצעות מפתח ייחודי של השרת, כך שהשרת או כל גורם שמחזיק עותק של המפתח, מסוגלים כל אחד בנפרד לוודא שהאסימון לגיטימי.
האסימונים תוכננו להיות קצרים, בטוחים להעברה ב-URL, ושמישים במיוחד בדפדפני אינטרנט בהקשר של SSO (שימוש במספר רב של מערכות באמצעות מפתח יחיד).
"טענות" JWT משמשות באופן טיפוסי כדי להעביר את הזהות של משתמשים מאומתים בין "מְסַפֵּק הַזֶּהוּת" (Identity Provider) לבין "נותן השירות" (Service Provider), או כל סוג אחר של טענות (כלומר פריטי מידע) הנדרשים כחלק מתהליך עסקי כלשהו.
אסימונים יכולים להיות גם חתומים דיגיטלית לאימות זהות השולח ומוצפנים.
(להסתרת תוכן האסימון מפני המשתמש וצד ג' אשר מאזין לתקשורת)
JWT מסתמך על סטנדרטים קיימים של JSON, כמו: JWS (ראשי תיבות של JSON Web Signature) המפורסם כ- ו-JWE (ראשי תיבות של JSON Web Encryption) המפורסם כ-.
להודעת JWT בדרך כלל יש שלושה חלקים: כותרת (header), תוכן (payload), חתימה (signature).
הכותרת מזהה את האלגוריתם המשמש כדי ליצור את החתימה, לדוגמה:
HS256 מציין כי מפתח זה נחתם באמצעות HMAC-SHA256.
כפי שהוצע בתקן JWT, חותמת הזמן תסופק ותקרא iat (ראשי תיבות של Issued at)
החתימה מחושבת על ידי קידוד base64 של הכותרת והתוכן ושרשורם של תו מפריד של נקודה ('.'):
signature = HMAC-SHA256(key, unsignedToken)לכלול הכל יחד, החתימה מקודדת ב-base64. שלושה חלקים נפרדים משורשרים באמצעות נקודות:
בתקן מוגדרים אוסף של טענות סטנדרטיות והשמות הרצויים להם ב-JWT:
iss - Issuer, זיהוי המנפיק
aud - Audience, זיהוי הנמענים שה-JWT מיועד לאפשר גישה אליהם
exp - Expiration time, זמן תפוגה (אחריו אין לקבל את ה-JWT יותר)
nbf - Not before, מגדיר מועד מוקדם ביותר ממנו ניתן יהיה להשתמש ב-JWT (אשר אין לקבל אותו לפניו)
jti - JWT ID, מזהה ייחודי (מיועד למנוע Replay attack)
השדות הבאים יכולים לשמש בכותרות אימות:
typ - Token type, אם קיים, מומלץ להגדיר כ-JWT.
כל הכותרות האחרות שהוצגו על ידי JWS () ו-JWE ()
Jackson 5 Christmas Album (בתרגום חופשי: אלבום חג המולד של חמישיית הג'קסונים) הוא אלבום האולפן הרביעי של "חמישיית הג'קסונים" שיצא לאור בחברת מוטאון.
האלבום שהה במשך ארבעה שבועות בראש מצעד אלבומי חג המולד שערך המגזין בילבורד במהלך חודש דצמבר.
מכירות האלבום הגיעו ל-3.5 מיליון עותקים ברחבי העולם.
במהלך השנים נכללו חלק משירי האלבום באוספי חד המולד שונים שהוציאה מוטאון.
בשנת 2009 יצא האלבום בגרסה מחודשת שכללה ברכות לחג שהוקלטו על ידי חברי הלהקה, רמיקסים ומחרוזת שירי חג המולד.
Jacoby 2NT היא קונבנציה נפוצה בברידג'.
באמצעות הקונבנציה מראים התאמה של לפחות תשעה קלפים בסדרת מייג'ור שהוכרזה על ידי השותף.
המשיב מראה גם לפחות 12 נקודות.
הקונבנציה קרויה על שמו של שחקן הברידג' האמריקאי אוסוואלד ג'קובי , שהגה אותה.
לאחר הפתיחה של השותף, המשיב מכריז הכרזה לא טבעית של 2NT המחייבת למשחק מלא.
בהמשך ההכרזה מבררים האם להסתפק בהכרזת משחק מלא או לבחון הכרזת סלאם.
לאחר פתיחה בסדרת מייג'ור מכריז המשיב 2NT.
ההכרזה מראה התאמה של 4 קלפים לפחות ו-12 נקודות או יותר ומחייבת למשחק מלא.
ההכרזה השנייה של הפותח מתארת את היד שלו באופן הבא:
הכרזה של סדרה אחרת בגובה 3 מראה קוצר בסדרה (קלף יחיד או חוסר).
הכרזה של סדרה אחרת בגובה 4 מראה סדרה שנייה עם 4 קלפים לפחות.
חזרה על סדרת הפותח בגובה 4 היא הכרזת signoff.
היא מראה יד חלשה (בדרך כלל 12–14 נקודות) ורצון לשחק משחק מלא בלבד בסדרת שהוברזה.
חזרה על סדרת הפותח בגובה 3 מראה יד חזקה יותר מאשר הכרזה בגובה 4. ההכרזה אינה שוללת אפשרות להכרזת סלאם כשלמשיב יש יד מתאימה.
הכרזת 4NT היא שאלה על קלפי מפתח באמצעות מוסכמת בלקווד.
לא משתמשים בקונבנציה זו לאחר התערבות של שחקן יריב במכרז.
+ חלוקת הידיים משיב פותח
הפותח פותח 1. המשיב מכריז 2NT.
הפותח מכריז 4. המשיב קורא Pass.
הפותח מכריז 3.ההכרזה של הפותח מראה קלף יחיד או חוסר בסדרת ה-.
החוזה הסופי יהיה 6 לאחר שאלות על קלפי מפתח (קלפי A או קלפי K) בגרסה של קונבנציית בלקווד אותה משחקת השותפות.
המאפיין העיקרי של Modified Jacoby הוא שהכרזת 3 של הפותח אחרי 2NT של המשיב מראה 12–14 נקודות.
ישנן גרסאות שונות של Modified Jacoby.
זוהי גרסה המומלצת על ידי לארי כהן, שמשחק אותה עם שותפו.
3 - יד יותר ממינימלית (15 נקודות או יותר) עם קוצר (קלף יחיד או חוסר) בסדרה אחרת
3 - יד יותר ממינימלית (15 נקודות או יותר) עם שישה קלפים בסדרה שהוכרזה ללא קוצר בסדרה אחרת.
3NT - יד חזקה עם חלוקה של 5-3-3-2. מידת החוזק היא על פי הסכמה.
בורב השותפויות מתאר יד עם 18–19 נקודות.
4 בסדרת המייג'ור שהוכרזה - יד גרועה במיוחד עם 12–14 נקודות.
חלוקת היד היא 5-3-3-2. זוהי הכרזת signoff.
4 בסדרה אחרת - 5 קלפים בסדרה המוכרזת.
מבטיח לפחות A או K בסדרה.
אחר פתיחה בסדרת מייג'ור מכריז המשיב 2NT.
משיב עם יד חזקה מכריז 3. משמעות ההכרזה והמשך ההכרזה זהים לאילו המתוארים בשורה הבאה כשהפותח מכריז 3. ההבדל הוא שכאן מי שמראה קוצר, אם יש לו, הוא הפותח.
3 - יד יותר ממינימלית (15 נקודות או יותר) ללא קוצר
משיב עם קוצר מראה אותו כשההכרזה הנמוכה ביותר האפשרית מראה קוצר ב-.
ההכרזה הבאה אחריה מראה קוצר ב-.
ההכרזה הבאה האפשרית מראה קוצר בסדרת המייג'ור שלא הוכרזה.
3NT - 15 נקודות או יותר עם קוצר בסדרת המייג'ור שלא הוכרזה
4 בסדרת המייג'ור שהוכרזה - יד עם 12–14 נקודות ושישייה בסדרה שהוברזה.
יד חזקה עד חמישה מפסידים
קונבנציות העוסקות במצבים בהם יש התאמה של תשעה קלפים לפחות בסדרת מייג'ור שהוכרזה על ידי אחד השותפים הן קונבנציות הקשורות ל-Jacoby 2NT.
קונבנציית ספלינטר היא קונבנציה שיש חפיפה מסוימת בינה לבין קונבנציית Jacoby 2NT.
משתמשים בה בידיים עם התאמה של ארבעה קלפים בסדרת מייג'ור של הפותח ועם קוצר (קלף יחיד או חוסר) בסדרה אחרת.
שימוש בה אינו מבטיח 12 נקודות או יותר אבל עם ידיים בהן יש 12 נקודות או יותר וקוצר אפשר להשתמש גם ב-Jacoby 2NT וגם בספלינטר.
ההחלטה מתי להשתמש בכל אחת מהן היא הסכמה בין שותפים ואינה אחידה אבל כאשר מספר הנקודות נמוך יחסית מעדיפים להשתמש בספלינטר וכאשר מספר הנקודות גבוה יחסית מעדיפים שימוש ב-Jacoby 2NT.
הסיבה לכך היא ששימוש ב-Jacoby 2NT משאיר מרחב הכרזה גדול יותר.
יש כאלה שמשתמשים בספלינר רק כאשר יש חוסר בסדרה וב-Jacoby 2NT כאשר יש קלף יחיד.
היא מתארת יד עם מבנה זהה, כלומר: התאמה של תשעה קלפים לפחות בסדרה אותה הכריז הפותח.
הכרזות על פי קונבנציה זו מתארות ידיים עם פחות מ-12 נקודות.
במקרים קיצוניים, עשויה להיות חפיפה בין הכרזת 3 ב-Bergen Raises לבין הכרזת 2NT בקונבנציית Jacoby 2NT.
הכרזת 3 של Bergen Raises מבטיחה 10–11 נקודות ולפחות רביעייה בסדרת המייג'ור שהוכרזה.
כאשר למשיב יש 11 נקודות וחמישייה או יותר בסדרת המייג'ור אפשר לבחור בין שתי הקונבנציות
הכרזת 2NT של המשיב בקונבנציית Jordan 2NT מראה 4 קלפים לפחות בסדרת המייג'ור של הפותח אחרי פתיחה והכרזת כפל של יריב הקונבנציה מבטיחה גם לפחות 10–11 נקודות.
מי שאינו משתמש בקונבנציה מראה יד של 10 נקודות או יותר באמצעות קריאת Redouble.
Jack in the Box (בעברית: ג'ק בקופסה) שכתב דייוויד מיירס והלחין ג'ון וורסלי, היה הנציג של הממלכה המאוחדת בתחרות האירוויזיון של שנת 1971, בביצעה של הזמרת הצפון אירית קלודה רודג'רס .
הזמרת מביעה את רגשות האהבה החזקים שלה לגבר שמתייחס אליה כמו לצעצוע, כדוגמת "ג'ק בקופסה", כי היא חשה שבתמורה לאהבתו, היא תנתר על קפיץ כמו הצעצוע המוזכר.
עם זאת בסוף השיר היא אומרת לו שיום אחד יימאס לה והיא תעזוב אותו.
לכן היא מקווה שהוא יגיד שהוא אוהב אותה, כי היא תעשה כל דבר כדי לשמוע את המילים האלה.
ב-20 בפברואר 1971 שרה רודג'רס שישה שירים בתוכנית הגמר של "A Song for Europe", ששודרה כחלק מסדרת הטלוויזיה "It's Cliff Richard!".
רודג'רס נבחרה באותה שנה לייצג את הממלכה המאוחדת, בכוונה להקל על המתח שהיה קיים בין בריטניה לצפון אירלנד.
בשל שביתה של עובדי הדואר, השיר נבחר על ידי צוותי שיפוט אזוריים.
השיר "Jack in the Box" ששודר שלישי באותו ערב, נבחר לשיר אותו תשיר רודג'רס בדבלין.
בשנת 1971 כל מדינה הייתה צריכה להציג קטעי וידאו כ"תצוגה מקדימה".
ה-BBC הראו את הביצוע של השיר בתוכנית "It's Cliff Richard".
השיר בוצע תשיעי בסדר השירים, אחרי "Pomme, Pomme, Pomme" נציג לוקסמבורג בביצוע מוניק מלסן, ולפני השיר "Goeiemorgen, Morgen" בביצוע לילי קסטל וז'אק ריימון מבלגיה.
בהופעה לבשה רודג'רס חולצה ורודה ומכנסונים מקושטים בנצנצים.
בסיום ההצבעה קיבל השיר 98 נקודות ודורג במקום הרביעי.
אחרי האירוויזיון הגיע השיר למקום הרביעי במצעד הסינגלים הבריטי.
זהו הלהיט המפורסם ביותר של רודג'רס.
השיר מושמע בפרק "The Cycling Tour" בסדרת הטלוויזיה "הקרקס המעופף של מונטי פייתון", בו הממציא התמהוני, מר רג'ינלד גוליבר (טרי ג'ונס), חושב שהוא קלודה רודג'רס.
בסוף הפרק שתי מפלצות מונפשות של טרי גיליאם, קופצות מאחורי שיח ומתחילות לרקוד לצלילי השיר "Jack in the Box" בביצועה של רודג'רס.
Jackie (בעברית: ג'קי) הוא אלבום האולפן השישי של הזמרת-יוצרת האמריקאית סיארה.
האלבום יצא לאור ב-1 במאי 2015 על ידי חברת התקליטים אפיק רקורדס.
הבהרה: הכותרת הנכונה של המאמר היא #J.
סימן ה־# הוחלף מפאת הגבלות טכניות.
J (מבוטא בעברית: ג'יי שארפ) היא שפת תכנות אימפרטיבית, מובנית, ומונחית עצמים מבית מיקרוסופט שנועדה לשמש כשפת מעבר למתכנתי ++J ו־Java, על מנת שיוכלו להשתמש בידע ובאפליקציות הנוכחיות שלהם בסביבת־ של מיקרוסופט.
השפה הוצגה לראשונה בשנת 2002 ופיתוחה הופסק בשנת 2007. התמיכה לגרסה הסופית של #J הסתיימה באוקטובר 2017. היא פותחה במרכז הפיתוח של מיקרוסופט בהייטק סיטי בהיידראבאד, הודו.
הבדלים בסיסיים בין #J ו-Java
שתי השפות משתמשות באותו תחביר כללי אך נעשו מספר שינויים ב-#J על מנת שתתמוך בסביבת .
לדוגמה, על מנת להשתמש בתכונות ב- עם מחלקה סטנדרטית של JavaBeans, יש לכתוב לפני כן פעולות setter (אתחול תכונות) ו־getter (אחזור תכונות) את ההערה הבאה:
ולשנות את שם המשתנה הפרטי (משתנה שניתן לגשת אליו ישירות מהמחלקה בו הוא נמצא בלבד - private) כדי שיהיה שונה מהסיומת של שמות ה־getXxx ו־setXxx.
לא ממירה קוד מקור בשפת Java ל-Java Bytecode (קובצי class.) ולא תומכת בפיתוח java applet או יכולה להחזיק applets ישירות בדפדפן אינטרנט, אם כי היא כן מספקת פעולת מעטפת (Wrapper) הנקראת "Microsoft J# Browser Control" אשר מאחסנת אותם כ־ActiveX.
ציטוט ממגזין InfoWorld (בתרגום לעברית) על השפה: הממשק של #J ל־NET Framework.
הוא יציב, אך לא רציף ומגובש כמו של #C.
בפרט, קוד בשפת #J לא יכול להגדיר תכונות, אירועים, דלגייטים (delegates) ו־Value types חדשים.
#J יכול להשתמש במבני הנתונים הללו אם הם מוגדרים באסמבלי וכתובים בשפה אחרת, אך זו חוסר היכולת של #J להגדיר מבני נתונים חדשים אשר מגבילה את השפעתה ואת התפעוליות הבינית (היכולת להעביר מידע בין מערכות באופן שימושי) שלה.
JackBoys הוא אלבום אוסף של ג'קבויז (חברת התקליטים האמריקאית קקטוס ג'ק רקורדס) והראפר האמריקאי טראוויס סקוט (ראש החברה).
ג'קבויז הוא קולקטיב והרכב של ראפרים אמריקאים החתומים בחברת התקליטים של סקוט, קקטוס ג'ק רקורדס: שק ווס, דון טוליבר, לוקוסרי טקס והדי ג'יי של סקוט צ'ייס בי.
האלבום יצא לאור ב-27 בדצמבר 2019, על ידי חברות התקליטים אפיק רקורדס וקקטוס ג'ק רקורדס.
האלבום מכיל הופעות אורח של רוסליה, ליל בייבי, קוואבו ואופסט מההרכב מיגוס ופופ סמוק.
האלבום הגיע היישר אל המקום הראשון במצעד הבילבורד 200 ב-11 בינואר 2020, והיה לאלבום הראשון משנת 2020 שהגיע למקום הראשון במצעד.
האלבום הוא אלבומו השלישי של סקוט שהגיע למקום הראשון במצעד, לאחר Birds in the Trap Sing McKnight משנת 2016, ו-Astroworld משנת 2018.
במרץ 2017 הודיע סקוט כי ישיק חברת תקליטים משלו בשם קקטוס ג'ק רקורדס.
במהלך ראיון אמר סקוט, "אני לא עושה את זה כדי להיות בעל שליטה כספית במוזיקה שלי.
אני רוצה קודם כל לעזור לאמנים אחרים, להשיק שמות חדשים, לספק הזדמנויות.
אני רוצה לעשות עבורם את מה שקרה לי, אבל יותר טוב".
בספטמבר 2017, חתם הראפר סמוקפורפ בחברה, אך עזב זמן מה מאוחר יותר בשנת 2019.
בפברואר 2018 חתם הראפר שק ווס בחברה על עסקה משותפת עם אינטרסקופ רקורדס ו-GOOD Music.
באוגוסט, הוחתם בחברה גם הראפר דון טוליבר.
לאחר צאת אלבום האולפן השלישי של סקוט, Astroworld, בשנת 2018, האמנים שק ווס ודון טוליבר החלו לזכות לפופולריות לאחר שהופיעו באלבום.
השיר של ווס, "Mo Mamba", שיצא ביוני 2017, הפך לוויראלי בשנת 2018, והשיר "No Idea" של טוליבר, שיצא במאי 2019, הפך לוויראלי באפליקציית טיקטוק באותה השנה.
ב-29 בנובמבר 2019 פרסם סקוט מרצ'נדייז של JackBoys באתר שלו, כולל הזמנה מראש של אלבום דיגיטלי בסכום של 10 דולר.
ב-24 בדצמבר, סקוט חשף בטוויטר כי האלבום ייצא לאור במהלך השבוע.
ב-26 בדצמבר, יום לפני צאת האלבום, נחשפו עטיפת האלבום ותאריך צאתו, בעוד ששמות השירים שבו הודלפו באפליקציית שזאם.
האלבום הגיע היישר אל המקום הראשון במצעד הבילבורד 200, עם 154,000 יחידות שקולות לאלבום, מתוכן 79,000 מכירות אלבום טהורות.
בשבוע השני, ירד האלבום למקום הרביעי, וצבר 47,000 יחידות שקולות לאלבום.
בשבוע השלישי, ירד האלבום למקום השביעי במצעד, וצבר 38,000 יחידות נוספות באותו השבוע.
כל שירי האלבום הגיעו למצעד הבילבורד הוט 100, למעט "JackBoys".
הרחבה זו מאפשרת למפתח הכותב ב-JavaScript (או ב-TypeScript; במקרה כזה הסיומת תהיה .tsx) לבנות רכיבים באמצעות תחביר הדומה במראהו ל-HTML.
רכיבי React נכתבים בדרך כלל באמצעות JSX, אך ניתן לכתוב אותם גם באמצעות שפת JavaScript פשוטה.
JSX דומה להרחבת תחביר אחרת שנוצרה על ידי פייסבוק עבור שפת השרת PHP, בשם XHP.
במידה והמתכנת מעוניין לשלב רכיבים באותה הרמה, עליו לעטוף אותם ברכיב React אחר או ברכיב "כללי" הנקרא Fragment ומיוצג על ידי התגית <React.Fragment> (או בקיצור: <></>), או להחזיר אותם כמערך, בצורה מותנית או כחלק מswitch-case.
ניתן לשלב בקוד JSX ביטויים בשפת JavaScript (אך לא הצהרות על משתנים).
לא ניתן להשתמש בהוראות תנאי מהצורה if-else בתוך אלמנטי JSX; במקום זאת משתמשים בביטויים המייצגים תנאי על מנת להציג אלמנטים בצורה מותנית.
הדוגמה הבאה מצהירה על קבוע i שערכו שווה ל-2. לאחר מכן, היא בודקת האם ערכו של הקבוע אכן 2 באמצעות הביטוי ; כיוון שהתוצאה נכונה, התוצאה שתוצג בדפדפן היא .
JYP אנטרטיינמנט (בקוריאנית: 엔터테인먼트) היא חברה בתחום הבידור וחברת תקליטים שהוקמה בשנת 1997 על ידי ג'ין יאנג פארק.
לחברה חוזים עם מספר זמרים קוריאנים ידועים.
החברה נסחרת בבורסה לניירות ערך של קוריאה הדרומית.
בשנת 1997 פארק הקים חברה שפועלת תחת השם הנוכחי החל משנת 2001. בשנת 1997 הוא החתים את זמר הראשון של החברה Pearl.
בשנת 1999 JYP אנטרטיינמנט הקימו להקה ראשונה של החברה Groove Over Dose.
בדצמבר 2000 הוחתם בדרן וזמר Rain שהיה ההצלחה המסחרית הראשונה של החברה.
תוך זמן קצר הוא הגיע למכירת יותר ממיליון העתקים של האלבומים שלו.
בשנת 2006 החברה לראשונה הקימה להקת בנות Wonder Girls שבשנת 2009 היו הרכב קוריאני ראשון שהגיע למצעד הפזמונים של billboard עם השיר שהוצב במקום ה-76. עד לתחילתה של קריירת הסולו בלהקה כיכבה קים היונה.
בשנת 2008 החברה ניהלה תחרות שבסיומה הוקמו שני להקות בנים חדשות.
בשנת 2009 החברה נכנסה לתחום הפקות לטלוויזיה.
בנובמבר 2011 הוקמה חברת בת לפעילות בארצות הברית.
תוך שנה התברר שרעיון מהווה כישלון מסחרי והוחלט לסגור כל פעילות בארצות הברית.
בשנת 2014 נחתם חוזה עם זמר עולה ברנרד פארק.
בשנת 2015 נחתמה להקות בנות טווייס שזכתה להצלחה גדולה.
בשנת 2017 החברה נכנסה לשוק הסיני בנוסף לפעילות בשוק המקומי וביפן.
בשנת 2018 החברה הייתה חברת בידור קוריאנית היחידה שהגיע לדירוג של פייננשל טיימס והיא דורגה במקום ה-12 בין כלל החברות מקוריאה הדרומית.
בשנת 2019 החברה הקימה להקת בנות "איצי".
מאז ועד לשנת 2022 הלהקה זכתה ב-25 פרסי מוזיקה.
בשנת 2022 החברה הקימה להקת בנות חדשה בשם אנמיקס.
Jack Ü היה צמד מוזיקלי אמריקאי המורכב ממפיקי המוזיקה אלקטרונית סקרילקס ודיפלו, שהוקם בשנת 2013, ופורק בשנת 2016.
ב-4 באוקטובר 2014, הצמד הוציא, בשיתוף פעולה עם קייזה, את הסינגל "Take Ü There".
השיר הגיע, בשיאו, למקום ה-16 במצעד הדאנס הבריטי ולמקום ה-14 במצעד שירי הדאנס/אלקטרוני.
ב-27 בפברואר 2015, הצמד הוציא, בשיתוף פעולה עם ג'סטין ביבר, את הסינגל "Where Are Ü Now".
השיר הגיע, בשיאו, למקום האטשון במצעד הדאנס הבריטי, למקום השמיני בבילבורד הוט 100 ולמקום הראשון במצעד שירי הדאנס/אלקטרוני.
כמו כן, זכה באישור הקלטה מסוג פלטינה כפולה מ-BPI ובאישור הקלטה מסוג פלטינה מחומשת מ-RIAA.
בנוסף לכך, השיר זכה בפרס גראמי להקלטת הדאנס/אלקטרונית הטובה ביותר ובפרס המוזיקה האמריקאית לשיתוף הפעולה של השנה.
ב-27 בפברואר 2015, הצמד הוציא את אלבום האולפן Skrillex and Diplo Present Jack Ü .
האלבום הגיע, בשיאו, למקום ה-26 בבילבורד 200 ולמקום הראשון במצעד אלבומי הדאנס/אלקטרוני.
כמו כן, זכה באישור הקלטה מסוג זהב מ-RIAA ובאישור הקלטה מסוג זהב מ-IFPI Denmark.
ב-22 באוקטובר 2015, הצמד הוציא, בשיתוף פעולה עם אלונה-ג'ורג', את הסינגל "To Ü".
השיר הגיע, בשיאו, למקום ה-28 במצעד שירי הדאנס/אלקטרוני ולמקום ה-83 באוסטרליה.
כמו כן, זכה באישור הקלטה מסוג זהב מ-RIAA.
Jack's Mannequin הייתה להקת רוק אמריקאית שקמה ב-2004 והגיע מאורנג' קאונטי, קליפורניה.
הלהקה התחילה כפרויקט סולו של אנדרו מקמהן, הסולן של Something Corporate.
אנדרו מקמהן התחיל את הקיירה המוזיקלית שלו כסולן והפסנתרן של להקת Something Corporate.
הדחף הראשוני מאחורי פרויקט הסולו של מקמהן, Jack's Mannequin, היה שיר שהוא הקליט בדצמבר 2003 בשם "Locked Doors".
הוא הרגיש שלשיר היה סגנון שונה מדי מהחומרים הקודמים של Something Corporate כדי שהוא יהיה שיר שיוצא בלהקה.
הוא הבין שאם הוא אי פעם יחליט להוציא אותו, זה יהיה באלבום שולו במקום באלבום של Something Corporate.
לאחר שהלהקה הייתה מותשת מחודשים של הופעות בסוף קיץ 2004, הלהקה החליטה לקחת הפסקה.
מקמהן התחיל לכתוב שירים משלו.
הוא לא ציפה שהשירים יצאו.
מקמהן לקח גישה יותר טיפולית בכתיבת השירים האלה.
הוא שילם על ההפקה מכיסו, מה שבסופו של דבר הוביל לעסקת אלבום עם חברת מאווריק רקורדס.
הוא הקים את הלהקה תחת השם Jack's Mannequin, לאחר שהוא שקל את השם "The Mannequins".
האלבום הראשון שלהם, "Everything in Transit", יצא באוגוסט 2005 וקיבל ביקורות טובות.
סיבוב הופעות בקיץ תוכנן, אבל הוא בוטל לאחר שמקמהן אובחן בלוקמיה לימפוציטית חריפה וקיבל השתלת מח עצם מאחותו קייט.
מוזיקה מהאלבום "Everything in Transit" הופיעה בסדרה מגרש ביתי.
השחקנית פייטון סוייר מהסדרה הופיעה בווידאו קליפ לשיר "The Mixed Tape" מהאלבום "Everything in Transit".
במאי 2013, כמעט שמונה שנים אחרי יציאתו, השיר "Dark Blue" קיבל תקליט זהב.
באוגוסט 2021, 16 שנה אחרי יציאתו, קיבל "Everything In Transit" תקליט זהב.
הלהקה החלה להקליט את אלבומה השני בקיץ 2007. האלבום יצא ב-30 בספטמבר 2008 ונקרא "The Glass Passenger".
המיני-אלבום "The Ghost Overground" יצא באייטונס ב-5 באוגוסט 2008. המיני-אלבום "In Valleys" יצא באייטונס ב-9 בספטמבר.
ב-3 בספטמבר 2008, הוכרז ש-Jack's Mannequin תצא לסיבוב הופעות.
הלהקה הופיעה בערים רבות ולרוב ההופעות נגמרו הכרטיסים בכמה ימים.
ב-4 באוקטובר 2009, מקמהן התחיל בסיבוב הופעות סולו בחרבי ארצות הברית כדי להעלות מודעות ללוקמיה וכדי לתמוך בפרסום של הסרט הדוקומנטרי "Dear Jack" שיצא ב-3 בנובמבר 2009. באותו היום יצא כמה המיני-אלבום "Dear Jack".
ב-28 בספטמבר 2010, הוכרז שהבסיסט ג'ונתן "ד"ר ג'יי" סאליבן עזב את הלהקה.
מילקי "דה קיד" ווגנר הפך לבסיסט החדש של הלהקה.
ב-4 באוקטובר 2011 יצא האלבום השלישי של Jack's Mannequin שנקרא "People and Things".
בספטמבר 2012 הוכרז ש-Jack's Mannequin תופיע בפעם האחרונה בנשף הצדקה Dear Jack Benefit ב-11 בנובמבר בלוס אנג'לס.
מכיוון שכל הכרטיסים להופעה אזלו, הלהקה הוסיפה הופעה נוספת ב-12 בנובמבר.
שתי ההופעות צולמו ושוחררו באלבום וב-DVD ששניהם נקראו "Live From The El Rey Theatre".
ב-30 בנובמבר 2015 מקמהן הודיע ש-Jack's Mannequin תתאחד לסיבוב הופעות של "Everything in Transit" כדי לציין עשר שנים לאלבום "Everything in Transit".
ב-2020, מקמהן ביצע את כל האלבום "Everything in Transit" בכמה הופעות בדרייב-אין בארצות הברית.
חלק מההופעות התבטלו בגלל הקורונה.
ההופעות לא התפרסמו תחת השם Jack's Mannequin.
בהופעות השתתפו מקמהן, אנדרסון, מקמילן, ווגנר ומורגן פארוס.
JUICE (ראשי תיבות של Jupiter ICy Moons Explorer) היא גשושית שפותחה על ידי סוכנות החלל האירופית (ESA), ושוגרה ב-14 באפריל 2023, לשם מחקר של שלושה מהירחים הגליליאניים של כוכב הלכת צדק: גנימד, קליסטו ואירופה.
משערים שבירחים אלה יש כמויות ניכרות של מים מתחת למעטה הקרח שלהם, כך שיכולים להתפתח בהם חיים.
הגשושית צפויה להגיע לסביבת צדק ביולי 2031, לאחר מסע של שמונה שנים בחלל שיכלול ארבעה תמרונים של מקלעת כבידתית.
בדצמבר 2034 הגשושית צפויה להיכנס למסלול סביב הירח גנימד, ובכך להיות הראשונה שתיכנס למסלול סביב ירח שאינו הירח של כדור הארץ.
בפיתוח חלק מהטכנולוגיות שנושאת הגשושית שותפים גם מכון ויצמן למדע וחברת ההייטק אקיוביט, בתמיכת סוכנות החלל הישראלית.
הגשושית יועדה לחקר כוכב הלכת צדק, מה שהופך את שיגורה למשימת החלל היקרה ביותר של הסוכנות האירופית עד אפריל 2023, והיא צפויה להגיע לכוכב צדק בשנת 2031 במטרה לחקור את מבנה האטמוספירה של כוכב הלכת, וכן לחפש אחר סימני חיים באוקיינוסים הזורמים מתחת לפני השטח הקפואים של ירחיו.
משימת JUICE תעסוק בשני נושאים של תוכנית החזון הקוסמי של סוכנות החלל האירופית: מהם התנאים להיווצרות כוכבי הלכת ומוצא החיים?
אוקיינוסים פנימיים - עולמות ראויים לחיים?
הגשושית JUICE תבצע מחקר מפורט של גנימד ותעריך את הפוטנציאל שלו לתמוך בחיים.
מחקרם של אירופה וקליסטו ישלימו תמונה השוואתית של הירחים הגליליאניים.
שלושת הירחים נחשבים כאוגרים של אוקיינוסים פנימיים של מים נוזליים מחוץ לכדור הארץ, ולכן הם מרכזיים להבנת היכולת לתמוך בחיים של הירחים הקפואים.
היעדים המדעיים העיקריים עבור גנימד, ובמידה פחותה עבור קליסטו, הם:
אפיון שכבות האוקיינוס ואיתור מאגרי מים תת-קרקעיים משוערים
מיפוי טופוגרפי, גאולוגי והרכב של פני השטח
חקר התכונות הפיזיקליות של הקרום הקפוא
אפיון חלוקת המסה הפנימית, הדינמיקה והאבולוציה של הפנים
חקירת האקסוספירה הקלושה של גנימד
חקר השדה המגנטי הפנימי של גנימד והאינטראקציות שלו עם
עבור אירופה, ההתמקדות היא בכימיה החיונית לחיים, כולל מולקולות אורגניות, ובהבנת היווצרות תכונות פני השטח והרכב החומר שאינו קרח מים.
תצפיות מרוחקות יותר יבוצעו גם עבור מספר לוויינים לא סדירים קטנים והירח איו הפעיל מבחינה געשית.
מערכת צדק כאב טיפוס לענקי גז
המשימה תתמקד גם באפיון מגוון התהליכים במערכת צדק אשר עשויים להידרש על מנת לספק סביבה יציבה בגנימד, אירופה וקליסטו בסקאלות זמן גאולוגיות.
המחקרים של אטמוספירת צדק יתמקדו בחקירת המבנה, הדינמיקה וההרכב שלו.
הסירקולציה, המטאורולוגיה, הכימיה והמבנה של צדק יחקרו מהעננים הגבוהים ועד לתרמוספירה.
בתוך מערכת הלוויינים של צדק, JUICE תחקור גם את האינטראקציות של הירחים עם המגנטוספרה.
ב-21 בפברואר 2013 נבחרו, לאחר תחרות, 11 מכשירים מדעיים להתקנה על הגשושית.
המכשירים פותחו על ידי מדענים ומהנדסים מרחבי אירופה, וכן מארצות הברית.
יפן תרמה אף היא רכיבים לחלק ממשימות הגשושית.
מצלמה שתצלם את גנימד וקליסטו ברזולוציה גבוהה מאוד.
למערכת המצלמה 13 מסננים פנכרומטיים, בפס רחבי ובפס צר, בטווח של 0.36 מיקרומטר עד 1.1 מיקרומטר, ומספקת יכולות הדמיה תלת-ממדית.
JANUS גם יאפשר לקשר מדידות ספקטרליות, לייזר ומכ"ם לגאומורפולוגיה ובכך יספק את ההקשר הגאולוגי הכולל.
ספקטרוגרף הדמיה באור נראה ואינפרא אדום באורך גל של 400 ננומטר עד 5.70 מיקרון, ברזולוציה ספקטרלית של 3–7 ננומטר, שיצפה במאפייני ענן טרופוספרי ובמיני גזים קטנים על צדק ויחקור את הרכב הקרח והמינרלים על פני הירחים.
הרזולוציה המרחבית תרד ל-75 מטר בגנימד וכ-100 ק"מ בצדק.
ספקטרוגרף הדמיה הפועל בטווח אורך הגל 55–210 ננומטר ברזולוציה ספקטרלית של עד 0.6 ננומטר שיאפיין את האקסוספירות ואת זוהר הקוטב של הירחים הקפואים.
רזולוציה של עד 500 מטר בתצפית על גנימד ועד 250 ק"מ בתצפית על צדק.
ספקטרומטר המשתמש באנטנה של 30 ס"מ ועובד בתדרים 1080–1275 גיגה-הרץ ו-530–601 גיגה-הרץ עם כוח רזולוציה ספקטרלי של ~107 שיחקור את הסטרטוספירה והטרופוספירה של צדק, ואת האקסוספירות של הירחים הקפואים ואת פניהם.
לידאר בגודל נקודה של 20 מטר ורזולוציה אנכית של 10 ס"מ ב-200 ק"מ, המיועד לחקר הטופוגרפיה של הירחים הקפואים ועיוותי גאות ושפל של גנימד.
מכ"ם חודר קרח הפועל בתדר של 9 מגה-הרץ (רוחב פס של 1 ו-3 מגה-הרץ) הנפלט מאנטנה של 16 מטר; ישמש לחקור את המבנה התת-קרקעי של הירחים עד לעומק של 9 ק"מ עם רזולוציה אנכית של עד 30 מ' בקרח.
הגשושית תחקור את האוקיינוסים התת-קרקעיים של הירחים הקפואים ואת האינטראקציה של השדה המגנטי של צדק עם השדה המגנטי של גנימד, באמצעות מגנומטר רגיש.
חבילה של שישה חיישנים לחקר המגנטוספירה של צדק והאינטראקציות שלו עם ירחיו.
PEP ימדוד יונים חיוביים ושליליים, אלקטרונים, גז נייטרלי אקסוספרי, פלזמה תרמית ואטומים נייטרליים אנרגטיים הקיימים בכל התחומים של מערכת צדק עם אנרגיה מ-1meV ל-1MeV.
המכשיר יאפיין את סביבת הפלזמה ואת פליטות גלי הרדיו סביב הגשושית.
המכשיר ישתמש בארבעה חיישני לאנגמיור , עם רגישות עד 1.6 מגה-הרץ כדי לאפיין פלזמה, ומקלטים בטווח התדרים 80 קילו-הרץ עד 45 מגה-הרץ למדידת פליטת גלי רדיו.
מכשיר מדעי זה ידוע במידת מה בשימוש בסוניק הקיפוד כחלק מהלוגו שלו.
חבילת רדיו מדעית הכוללת משדר Ka-band ומתנד אולטרה-יציב (Ultra Stable Oscillator - USM).
ישמש לחקר שדה הכבידה של גנימד ואת היקף האוקיינוסים הפנימיים על הירחים הקפואים, ולחקור את מבנה האטמוספירות והיונוספירות של צדק וירחיו.
ניסוי זה כולל גם מכשיר הכולל שעון אטומי בעל יכולת דיוק של מיליארדית השנייה, שפותח בשיתוף פעולה של מדעני מכון ויצמן למדע ומהנדסי חברת ההיי-טק הישראלית AccuBeat (אקיוביט), בתמיכת סוכנות החלל הישראלית.
הניסוי יפיק אותות ספציפיים המשודרים על ידי האנטנה של JUICE ומתקבלים על ידי אינטרפרומטריית קו בסיס ארוכה מאוד כדי לבצע מדידות מדויקות של שדות הכבידה של צדק וירחיו הקפואים.
סוכנות החלל האירופית שיגרה את הגשושית מבסיס החלל האירופי בגיאנה הצרפתית באמצעות משגר הלוויינים אריאן 5. השיגור היה מתוכנן ליום חמישי, 13 באפריל 2023, בשעה 15:15 שעון ישראל, אך נדחה ליום המחרת, 14 באפריל, בשעה 15:14 שעון ישראל, בשל תנאי מזג אוויר וחשש מפגיעת ברקים.
זה היה השיגור האחרון של סוכנות החלל האירופית באמצעות אריאן 5, שיוחלף במשימות הבאות באריאן 6.
כדי לצבור מהירות מספקת שתאפשר לגשושית לעלות על המסלול אל כוכב צדק, שרחוק כ-800 מיליון קילומטר מכדור הארץ, צפויה הגשושית להקיף תחילה את כוכב נוגה פעם אחת ואת כדור הארץ שלוש פעמים, על מנת להיעזר בכוח המשיכה שלהם כדי לצבור תאוצה.
זמן הטיסה הנוסף יאפשר למערך הפאנלים הסולאריים הגדול שהותקן על גשושית, ששטחו 85 מטרים רבועים, לספוג כמה שיותר חשמל.
החללית תשתמש באנרגיה הסולארית כאשר תחלוף על פני מאדים.
לאחר מכן תבצע הגשושית תמרון אוטונומי שיאט את קצב הטיסה, על מנת להיכנס למסלול ההקפה של כוכב צדק.
בשל העובדה כי מסעה לצדק ייארך כשמונה שנים, ולאחר מכן דרושות עוד כארבע שנות מחקר, פיתחה חברת AccuBeat מתנד אולטרה-יציב (Ultra Stable Oscillator) שיהיה עמיד ויאפשר את צליחת המשימה.
הגשושית צפויה להקיף את צדק כמעט 100 פעמים.
במהלך כל סיבוב, ימדוד המתנד שינויים זעירים בתדירות קרן רדיו שתישלח מהחללית, דרך האטמוספירה של צדק, אל כדור הארץ.
כך יתקבל בכל הקפה פרופיל טמפרטורה של נקודה מסוימת על פני כוכב הלכת, והמדענים יוכלו להרכיב בהדרגה מפה תלת-ממדית של האטמוספירה, שתאפשר לשפר את הבנת מבנהו והרכבו של כוכב צדק.
מטרה נוספת של הגשושית היא חקר האוקיינוסים התת-קרקעיים של ירחי צדק קליסטו, אירופה וגנימד.
Jackman (מסוגנן כ-Jackman.) הוא אלבום האולפן השלישי של הראפר האמריקאי ג'ק הארלו.
האלבום יצא לאור ב-28 באפריל 2023, על ידי חברות התקליטים Generation Now ואטלנטיק רקורדס.
ב-6 במאי 2022 הוציא הארלו את אלבום האולפן השני שלו, Come Home the Kids Miss You, שזכה לביקורות מעורבות.
לאחר צאתו של האלבום, הראפר לקח הפסקה מהוצאת מוזיקה חדשה במהלך 2022 ובמקום זאת התמקד בקריירת המשחק שלו.
ב-26 באפריל 2023, ללא קידום לפני כן, הכריז הארלו על האלבום ברשתות החברתיות.
האלבום נקרא על שמו הפרטי של הארלו 'ג'קמן'.
האלבום יצא כחודש לפני הופעת הבכורה שלו כשחקן בעיבוד ל"גברים לבנים אינם יכולים" משנת 2023.
JackBoys 2 הוא אלבום אולפן משותף שני של חברת התקליטים ההיפ-הופ האמריקאית קקטוס ג'ק רקורדס, המזוהה עם קבוצת המוזיקה JackBoys ועם מייסדו, הראפר והזמר האמריקאי טראוויס סקוט.
האלבום יצא לאור ב-13 ביולי 2025, בשיתוף עם חברת אפיק רקורדס.
האלבום כולל הופעות אורח של אמנים בולטים כמו דון טוליבר, שק וס, סו-פייגו, פלייבוי קרטי, פיוצ'ר, סה-בייבי, טיילה, ויבז קרטל, גלורילה, YoungBoy Never Broke Again, וואלי דה סנסאי וקודאק בלאק.
גרסה מורחבת ("דלוקס") של האלבום שיצאה שישה ימים לאחר מכן הוסיפה הופעות של Yeat ו-Luxury Tax 50. בנוסף, הראפר הוותיק באן בי מופיע לאורך האלבום בסקיטים מוקלטים.
האלבום משמש כהמשך ישיר ל-JackBoys, אלבום האוסף הראשון של ההרכב, ויצא לאחר אלבום הסולו הרביעי של סקוט, Utopia.
חברת התקליטים קקטוס ג'ק רקורדס נוסדה במרץ 2017 על ידי טראוויס סקוט, מתוך כוונה "לתמוך באמנים צעירים ולהעניק להם הזדמנויות טובות יותר ממה שהוא עצמו קיבל בתחילת דרכו".
בדצמבר 2023, אישר סקוט לאחד ממעריציו כי אלבום ההמשך JackBoys 2 אכן נמצא בתכנון.
ביוני 2024 רמז סקוט על העבודה על האלבום במהלך הופעה בפסטיבל Summer Smash.
בינואר 2025, דון טוליבר העלה מחדש לסטורי באינסטגרם את קדימון הווידאו של האלבום הראשון, כרמז עקיף.
ההכרזה הרשמית על האלבום הגיעה ב-19 במרץ 2025, כשכיתוב ענק הופיע על בניין בהונג קונג: .
במהלך אפריל 2025, הוצגו מספר שירים מתוכו לראשונה בפסטיבל קואצ'לה, כולל "Kick Out" ו-"Dumbo".
סקוט שחרר קליפ מקדים לשיר "Kick Out" ביום הולדתו ה-34 (ב-30 באפריל) לצד טריילר רשמי בבימוי הרמוני קורין, שגם צילם את עטיפת האלבום הקודם.
ב-3 ביולי, אמנים שהשתתפו בפרויקט פרסמו תמונות שלהם עם למבורגיני מותאם אישית עם לוגו האלבום – מתנה מסקוט.
"ILMB" (9 באפריל) – שק וס וסקוט
"2000 Excursion" (8 ביולי) – סקוט, טוליבר ושק וס
גרסת הדלוקס של האלבום, שכללה שלושה שירים נוספים, שוחררה ב-15 ביולי 2025.
האשמות בגין הפרת זכויות יוצרים
ב-14 ביולי 2025, הרכב האלקטרוני Pixel Grip טען שסקוט השתמש בסמפול מהשיר "Pursuit" ללא אישור, בשיר "Kick Out".
לאחר הפוסט, נציג חברת התקליטים יצר קשר עם הלהקה במטרה להסדיר את נושא זכויות היוצרים.
האלבום קיבל ביקורות מעורבות באופן כללי.
באתר Metacritic קיבל ציון ממוצע של 50 מתוך 100, בהתבסס על 4 ביקורות.
רובין מארי מהאתר Clash כתב: "מי שכבר סבור שסקוט הוא יותר סגנון מתוכן, לא ישתכנע אחרת באלבום הזה.
אבל מי שנהנה מהסגנון – ימצא כאן הרבה עניין".
פול אטארד ממגזין סלנט טען כי האלבום לוקה בחסר בהצגת זהות מוזיקלית מגובשת וכי כמעט לא מורגש בו שיתוף פעולה אותנטי בין המשתתפים.
האלבום הגיע למקום הראשון במצעד בילבורד 200 עם מכירות של כ-233,000 יחידות, מתוכן 160,000 במכירות פיזיות.
זהו האלבום החמישי של טראוויס סקוט שמגיע למקום הראשון בארצות הברית (הרביעי בו נרשם כקרדיט ראשי).
שישה שירים מהאלבום נכנסו למצעד בילבורד הוט 100, כולם בביצוע של סקוט.
שירי האלבום נצברו יחדיו לסך של 94.86 מיליון השמעות בסטרימינג בשבוע הראשון.
"Jackie Chan" (בעברית: "ג'קי צ'אן") הוא סינגל של טייסטו ודזקו בשיתוף פעולה עם פרים ופוסט מאלון, שיצא ב-18 במאי 2018, בהוצאת חברות התקליטים מיוזיקל פרידום, PM:AM רקורדינגס ויוניברסל מיוזיק גרופ.
השיר מופיע כסינגל מוביל באלבום האולפן השביעי של טייסטו, The London Sessions.
השיר נכתב על ידי טייסטו, פוסט מאלון, לואי בל, פרים, דזקו ולואיס טורס, והופק על ידי ואליס ליין, טייסטו, לואיס טורס, דזקו ופרים.
נכון לאוגוסט 2025, השיר הושמע למעלה מ-239 מיליון פעמים ביוטיוב, ולמעלה מ-934 מיליון פעמים בספוטיפיי.
Jack of Spades הוא סרט מסתורין גותי עתידי בבימויו של ג'ואל כהן שגם כתב את התסריט ומפיק.
מככבים בו ג'וש או'קונור, פרנסס מקדורמנד, לזלי מנוויל ודמיאן לואיס.
במאי 2025 במסגרת פסטיבל קאן נחשף כי ג'ואל כהן יביים סרט בשם "Jack of Spades" בכיכובו של ג'וש או'קונור, במה שיהיה הפרויקט השני של הבמאי לבדו לאחר שנים רבות בהן פעל בשותפות עם אחיו אית'ן.
בהמשך השנה דווח כי פרנסס מקדורמנד, לזלי מנוויל ודמיאן לואיס גם הם משתתפים בסרט.
הסרט תואר סרט תעלומה גותי המתרחש בסקוטלנד במאה ה-19. כהן הצהיר בעבר כי הוא מבקר רבות בסקוטלנד, והביע רצון ליצור בה סרט ולמקם בו גם דמות אמריקאית.
כהן היה בגלאזגו ביוני 2025 לקראת הצילומים.
צילומי הסרט העיקריים החלו בסקוטלנד בספטמבר 2025, והתקיימו בפייזלי, אדינבורו, קולרוס וגלאזגו.
קרטר בורוול, המלחין הקבוע של סרטי האחים כהן, הלחין את פסקול הסרט.
ברונו דלבונל, שצילם כמה מסרטי האחים, שימש כצלם הסרט.
שניהם שימשו בתפקידים אלו גם בסרטו הראשון של ג'ואל כהן לבדו, "הטרגדיה של מקבת'".
Jar of Flies (צנצנת זבובים) הוא מיני-אלבום של להקת הגראנג' אליס אין צ'יינס.
השם לקוח מניסוי מדעי שנערך בבית-ספרו של ג'רי קאנטרל, גיטריסט הלהקה, שבו הונחו שתי צנצנות שאליהן הוכנסו זבובים אחת ליד השנייה, באחת קיבלו הזבובים מזון ובשנייה הורעבו עד כדי קניבליזם.
לאחר שהוציאה את האלבום Dirt, שהיה לדעת רבים אלבום מטאל לכל דבר ולווה במסע הופעות מצליח שהיה ברוח דומה, ציפה עולם המוזיקה לעוד יצירה כבדה, זועמת ורועשת של אליס אין צ'יינס.
הלהקה הפתיעה את המעריצים ואת המבקרים כאחד כשהוציאה בינואר 1994 את Jar of Flies, שהציג חזרה אל הצליל הרך והאקוסטי של Sap, עם מנגינות מורכבות ונגיעות קלות של כלי מיתר.
Jar Of Flies הפך למיני-אלבום הראשון שהגיע למקום הראשון במצעד האלבומים הנמכרים ביותר בארצות הברית.
כל השירים נכתבו והוקלטו במשך שבוע אחד.
בשיר "Nutshell" ("קונכייה") מתאר ליין סטיילי, שנאבק בהתמכרותו להרואין, את בדידותו וניכורו מן העולם ("אני לוחם בקרב הזה לגמרי לבדי, אף אחד לבכות על כתפו, אף מקום לקרוא לו בית...